શહેરના આશ્રમરોડ પાસે આવેલ એમજે લાઈબ્રેરી બ્રિજ નીચે કેટલી ગંદકીઓથી ભરેલો તે જોઈ શકાય છે. શરૂઆતના થોડા દિવસ સ્વચ્છતા અભિયાનના નારાઓ લગાવવામાં આવ્યા, પરંતુ અત્યારે આ બ્રિજની હાલત જોઈને લાગે કે અહીં સ્વચ્છતા અભિયાન સાથે લોકોને કંઈ લાગતું-વળગતું નથી. બ્રિજ પરથી પસાર થતા કેટલાક લોકો અહીં થૂંકે છે અને યોગ્ય સાફ-સફાઈના અભાવે અહીં ગંદકી પણ વધી ગઈ છે. આ બાબતે લોકોએ ઘણી ફરિયાદ કરી. ‘બ્રિજ પર આટલી સમસ્યાઓ હોવા છતાં પણ જે તે વિભાગ કઈ રીતે આ સમસ્યાઓને નજરઅંદાજ કરી શકે છે. બ્રિજ પર એટલી ખરાબ દુર્ગંધ આવતી હોય છે કે આખા બ્રિજ પર કેટલીક જગ્યાએ પાન-તમાકુની પડીકીઓ તથા અન્ય કચરોની પિચકારી મારીને ગંદકી ફેલાવી છે. આ બધાના પરિણામે બ્રિજ પર ગંદકી વધવા લાગી છે. ક્યારે બ્રિજ પરની આ ગંદકીને દૂર કરવામાં આવશે? લોકો બ્રિજ પર ગંદકી ન ફેલાવે એ માટે જે તેે વિભાગે પગલાં ભરવાં જોઈએ.